Diari Oficial de la Generalitat Valenciana


Sumari del DOGV 5844, del 08-09-2008 (2008/9965)

Informació pública del Projecte de Reparcel·lació Forçosa de la Unitat d'Execució Escalante de Burjassot.
---------------------------------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9965


Data del document
:   02-08-2008

Organisme emissor
:   Alvarez Mobiliario, SL

Tipus de document
:   Informació Pública

Descriptors 

:   * Burjassot
    * empresa privada
    * pla d'urbanisme

Informació pública del Projecte de Reparcel·lació Forçosa de la Unitat d'Execució Escalante de Burjassot. [2008/9965]  
L'Ajuntament de Burjassot, mitjançant Resolució de 31 de gener de 2006, va acordar aprovar definitivament el Programa d'Actuació Integrada i Pla de Reforma Interior per al Desenvolupament de la Unitat d'Execució Escalante de tal municipi i adjudicar la seua execució a la mercantil Álvarez Mobiliario, SL, adquirint per consegüent la condició d'urbanitzador de l'actuació. La dita aprovació va ser elevada a definitiva mitjançant un acord plenari, de 28 de novembre de 2006, adoptat després de l'acord de la Comissió Territorial d'Urbanisme de 31 de juliol de 2006, publicant-se en el Diari Oficial de la Comunitat Valenciana de 12 de juliol de 2007.  
En compliment del referit planejament, Álvarez Mobiliario, SL ha formulat i presentat davant de l'Ajuntament de Burjassot projecte de reparcel·lació forçosa de l'esmentada unitat d'execució, a l'empara del que preveu l'article 169.5 de la Llei Urbanística Valenciana (en avant LUV), en relació amb l'article 416 del Reglament d'Ordenació i Gestió Territorial i Urbanística (en avant ROGTU).  
En aplicació del que establix l'article 416.1 del ROGTU, en relació amb l'article 177.1.a) de la LUV, és procedent sotmetre el referit projecte, amb tota la documentació annexa, a informació pública, per un termini d'un mes, comptat a partir del següent dia a la publicació de l'anunci en el Diari Oficial de la Comunitat Valenciana.. Durant tal termini els interessats en este procediment podran formular qualssevol al·legacions que al seu dret convinguen, tot això en els termes i condicions de la LUV i del ROGTU, i a aquest efecte qualsevol interessat podrà consultar el Projecte de Reparcel·lació Forçosa per al Desenvolupament de la Unitat d'Execució Escalante, directament en la pagina web de l'Ajuntament de Burjassot (www.Burjassot.org) o acudint a l'Ajuntament de Burjassot, situat a la plaça d'Emilio Castelar, 1, 46568, telèfon 677 826 210, els dies hàbils en horari de 09.00 a 14.00 hores.   
Qualsevol persona podrà comparéixer en l'Ajuntament per a obtindre còpia del projecte i documents que s'acompanyen a este o sol·licitar-ne l'exhibició.   
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa servix la present notificació com a requeriment per a l'aportació de la indicada informació; s'avisa, així mateix, que l'omissió, error o falsedat d'estes declaracions no podrà afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga. Especialment, es requerix als titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa.  
Les al·legacions que, si és el cas, foren formulades seran presentades davant de l'Ajuntament de Burjassot.  
Burjassot, 2 d'agost de 2008.- El gerent: Jesús Álvarez Maza.